Suchinthana/ta-wikipedia huggingface dataset:
போட்டா போட்டி

போட்டா போட்டி 2011ஆவது ஆண்டில் யுவராஜ் தயாளன் இயக்கத்தில் வெளியான ஒரு இந்தியத் தமிழ் நகைச்சுவை திரைப்படமாகும். யுவராஜ் தயாளன் எழுத்து, இயக்கத்தில் உருவான முதல் திரைப்படமான இப்படத்தில், முன்னாள் இந்திய துடுப்பாட்ட வீரரான சடகோபன் ரமேஷ், உடன் ஹரிணி இணைந்து முக்கிய கதாப்பாத்திரத்திரங்களில் நடித்திருந்தனர். தொடக்கத்தில் இது "பட்டா பட்டி" என பெயரிடப்பட்டது. 2011 ஆகஸ்டு 5 அன்று வெளியான இத்திரைப்படம் ஒரு சிறந்த பொழுதுபோக்கு திரைப்படமாக அமைந்தது.

நடிகர்கள் 
 சடகோபன் ரமேஷ் - அவராகவே 
 ஹரிணி - ரஞ்சிதம் 
 ஆர். சிவம் - கொடைவானன் 
 உமர் - கொலைவானன் 
 மயில்சாமி - அரிச்சந்திரா 
 அவதார் கணேஷ் - அவதாரம்

பாடல்கள்

வெளியீடு 
படத்தின் செயற்கைக்கோள் உரிமையை சன் தொலைக்காட்சி வாங்கியது. இந்தியத் திரைப்படத் தணிக்கை குழு இப்படத்திற்கு "யூ" சான்றிதழ் அளித்தது.

மேற்கோள்கள் 

2011 தமிழ்த் திரைப்படங்கள்
இந்தியத் தமிழ்த் திரைப்படங்கள்
நகைச்சுவைத் தமிழ்த் திரைப்படங்கள்
அறிமுக இயக்குநர் திரைப்படங்கள்
இட்டர்பியம்(III) புளோரைடு

இட்டர்பியம்(III) புளோரைடு ( Ytterbium(III) fluoride) என்பது YbF3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இது இட்டர்பியம் முக்குளோரைடு என்றும் அழைக்கப்படுகிறது.

மேற்கோள்கள் 

புளோரைடுகள்
உலோக ஆலைடுகள்
இட்டெர்பியம்(III) சேர்மங்கள்
இட்ரியம்(III) ஆர்சனைடு

இட்ரியம்(III) ஆர்சனைடு (Yttrium(III) arsenide) என்பது YAs என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இச்சேர்மம் கனசதுரப் படிக அமைப்பில் காணப்படுகிறது.

மேற்கோள்கள்

வெளி இணைப்புகள்

 
 
 

இட்ரியம் சேர்மங்கள்
ஆர்சினைடுகள்
பாறை உப்பு படிகக் கட்டமைப்பு
திருத்தணி (திரைப்படம்)

திருத்தணி 2012ஆம் ஆண்டில் பேரரசு இயக்கத்தில் வெளியான ஒரு இந்தியத் தமிழ்த் திரைப்படமாகும். பரத், சுனைனா, ராஜ்கிரண், பாண்டியராஜன் ஆகியோர் முக்கிய கதாபாத்திரத்திரங்களில் நடித்திருந்தனர். இப்படத்தை இயக்கிய பேரரசுவே இப்படத்திற்கு இசையமைத்திருந்தார்.

நடிகர்கள் 
 பரத் - வேலு / திருத்தணி / சுவாமி மலை
 சுனைனா - சுகீசா 
 ராஜ்கிரண் - துரைபாண்டி 
 பாண்டியராஜன் - மோகன்ராஜ்
 ஆஷிஷ் வித்யார்த்தி
 எம். எஸ். பாஸ்கர்
 எல். இராஜா
 சிட்டி பாபு
 வினோத்ராஜ் 
 அப்புக்குட்டி
 பாத்திமா பாபு
 மீனாகுமாரி 
 சுகீசா பேரரசு
 பேரரசு - (சிறப்புத் தோற்றம்)

பாடல்கள் 
இயக்குநர் பேரரசு இப்படத்தின் மூலமாக இசையமைப்பாளராகவும், பாடலாசிரியராகவும் அறிமுகமானார். இப்படத்தில் இடம்பெற்ற அனைத்து பாடல்களையும் அவரே எழுதியிருந்தார். இத்திரைப்படத்தின் இசை வெளியீட்டு விழா, சென்னை கமலா திரையரங்கில் ஆகஸ்டு 20 அன்று நடைபெற்றது. எஸ். ஜே. சூர்யா, ஏ. ஆர். முருகதாஸ், பாக்யராஜ், பாண்டியராஜன், எஸ். ஏ. சந்திரசேகர், மோகன் ராஜா, ஸ்ரீகாந்த் தேவா, பி. எல். தேனப்பன், தனஞ்செயன் உள்ளிட்ட தமிழ்த் திரைப்படத்துறையில் உள்ள பல புகழ்பெற்ற நபர்கள் முன்னிலையில் இப்படத்தின் பாடல்கள் வெளியிடப்பட்டன. இப்படத்தில் ஆறு பாடல்கள் இடம்பெற்றன.

வெளியீடு 
படத்தின் செயற்கைக்கோள் உரிமையை சன் தொலைக்காட்சி வாங்கியது. இந்தியத் திரைப்படத் தணிக்கை குழு இப்படத்திற்கு "யூ" சான்றிதழ் அளித்தது.

மேற்கோள்கள்

வெளியிணைப்புகள் 
 

2012 தமிழ்த் திரைப்படங்கள்
இந்தியத் தமிழ்த் திரைப்படங்கள்
பரத் நடித்த திரைப்படங்கள்
பாண்டியராஜன் நடித்த தமிழ்த் திரைப்படங்கள்
எம். எசு. பாசுகர் நடித்த திரைப்படங்கள்
லெகரா பேரரசு

லெகரா பேரரசு
(Lohara dynasty) இந்தியாவின் காஷ்மீர்  பகுதியை கி. பி 1003 முதல் 1320 வரை ஆண்ட இந்து பேரரசர்கள் ஆவார். இப்பேரரசினைக் குறித்து 12ஆம் நூற்றாண்டின் நடுவில் வாழ்ந்த காஷ்மீர பண்டிதரும், சமசுகிருத கவிஞருமான கல்ஹானர் என்பவர் எழுதிய ராஜதரங்கிணி என்ற நூலில் குறித்துள்ளார். லெகரா பேரரசை சம்கிராமராஜா என்பவர் 1003இல் நிறுவினார். இறுதியாக சுகதேவன் என்பவர் காலத்தில், தில்லி சுல்தான்களால் இப்பேரரசு 1320இல் வீழ்ச்சி கண்டது.

லெகாரா பேரரசின் ஆட்சியாளர்கள்
  சம்கிரா மகராஜா  1003 - 1028
  கலசா            1028 - 1089
  அர்சன்            1089 - 1101
  உச்சலா 
 ராதா 
 சல்ஹானா  
 சுசாலா  
 ஜெயசிம்மன் 
 ஜெகதேவன் 
 ராஜதேவன்
 இலக்குமனதேவன் 
 இராமதேவன் 
 சிம்மதேவன் 
 சுகதேவன்

அடிக்குறிப்புகள்

ஆதார நூற்பட்டியல்

இந்தியப் பேரரசுகள்
இந்துப் பேரரசுகள்
இந்திய அரச மரபுகள்
சம்மு காசுமீரின் வரலாறு
பேட்டி ஜோ வாட்சன்

பேட்டி ஜோ வாட்சன் (Patty Jo Watson, 26 ஏப்பிரல் 1932 – 1 ஆகத்து 2024) ஓர் அமெரிக்கப் பெண் தொல்லியலாளர். முன்கொலம்பியர் அமெரிக்காவின் இயற்குடிகளின் ஆய்வுக்காகப் பெயர்பெற்றவர். குறிப்பாக, கெண்டுகி வட்டார ம்ம்மத் குகை ஆய்வுகளுக்காக பெயர்பெற்றவர். இவர் புனித உலூயிசில் உள்ள வாழ்சிங்டன் பல்கலைக்கழகத்தின் தொல்லியல் துறையின் தகைமைப் பேராசிரியரானார். இவர் 2004இல் ஓய்வு பெறும்வரை, புனித உலூயிசில் உள்ள வாசிங்டன் பல்கலைக்கழகத்தில் தொல்லியல் துறை மல்லின்கிரோடிட் தகைமைப் பேராசிரியராக இருந்தார்.

கல்வி

வாட்சன் 1959இல் தன் முனைவர் பட்டத்தை சிகாகோ பல்கலைக்கழகத்தில் பெற்றார். சிகாகோ ப்ல்கலைக்கழகத்தில் படிக்கும்போது இவர் இராபெட் பிர்எயிடுவுட்டிடம் பயின்றார்.

வாழ்க்கைப்பணி
வாட்சன் தொடக்கத்தில் பண்டைய அண்மைக் கிழக்கு நாடுகளின் தொல்லியல் ஆய்வில் ஈடுபட்டுள்ளர். இவரது கணவரான ரிச்சர்டு ஏ. வாட்சன் இவரை அன்மைக் கிழக்கு நாடுகளுக்கு மாற்றாக வட அமெரிக்கத் தொல்லியலில் பணிபுரிய இணக்குவித்துள்ளார்.

வாட்சன் நிகழ்வுசார் தொல்லியல் முறையை மின்வைத்தவர். இந்த அணுகுமுறைக்குப் பெரிதும் பங்களிப்பு செய்துள்ளார்.

மேலும் இவர் தொல்லியலுக்கு இனவரைவியலைப் பயன்படுத்தி விளக்கம் அளிப்பவர். இவர் 1960களில் ம்ம்மத் குகையில் ஆய்வு மேற்கொண்டார். அப்போது அரைகுரை தொல்லியல் தரவுகளை நிரப்ப,தொல்வாழ்க்கைமுறை பொழுதுபோக்குகளை நிகழ்த்திப் பார்க்கும் நடைமுறையை அறிமுகப்படுத்தினார். " இவர் தொல்லியற் ப்டிவுகளில் இருந்து தாவர கரிம மாக்க எச்சங்களை மீட்டெடுக்கும் வழிமுறைகளுக்குப் பெரும்பங்களித்துள்ளார்.. மேலும் முன்கொலம்பிய வட அமெரிக்காவில் முன்கோதுமை வேளாண்மையின் தனித்த தோற்றத்தைக் கண்டறிந்தார்." ம்ம்மத் குகையில் வாழ்ந்த அமெரிக்க இயற்குடிகளின் உணவைப் பற்றிய அவரது ஆய்வு, அங்கு வாழ்ந்தவரின் சிறூடல்  ஆய்வையும் உள்ளடக்கியதால், பல்துறைபங்களிப்புடையதாகும்.

தகைமைகள்

வாட்சன் 1988 இல் தேசிய அறிவியல் கல்விக்கழகத்தின் ஆய்வுறுப்பினராகத் தேர்வு செய்யப்பட்டார். டிஸ்கவர் இதழ்அதன் 2002ஆம் ஆண்டு நவம்பர்மாதப் பதிப்பில் 50 அரிய பெண் அறிவியலாளர் பட்டியலில் வாட்சனை சேர்த்து கட்டுரை வெளியிட்டது."  அக்கட்டுரை வாட்சனை ''வட அமெரிக்கத் தொல்வேளான்மைக் கட்டமைப்புக்கான தரவுகட்காகவும் தொல்லியலில் அறிவியல் முறைகளை அறிமுகப் படுத்தியதற்காகவும் பாராட்டியது." வாட்சன் அமெரிக்கத் தொல்லியல் நிறுவனப் பொற்பதக்க விருதை தொல்லியல் பங்களிப்புகட்காக  1999இல் அமெரிக்கத் தொல்லியல் நிறுவனத்தில் இருந்து பெற்றார்.

மேற்கோள்கள்

2024 இறப்புகள்
அமெரிக்கத் தொல்லியலாளர்கள்
பெண் தொல்லியலாளர்கள்
1932 பிறப்புகள்
சிக்காகோ பல்கலைக்கழக முன்னாள் மாணவர்கள்
பத்மாவதி நாகர்கள்

பத்மாவதி நாகர்கள் (Nagas of Padmavati) (இந்தி|नाग) (210 – 340 CE) பண்டைய மத்திய இந்தியாவில், விதிசா, பத்மாவதி, கந்திப்பூர் மற்றும் மதுரா போன்ற நகரங்களை தலைநகரங்களாகக் கொண்டு கி. பி 210 முதல் 340 முடிய 130 ஆண்டுகள் நாடாண்ட அரச குலங்களாகும்.பத்மாவதி நாகர் குலத்தினர் வாகடகப் பேரரசின் கூட்டாளிகள் ஆவார்.

வரலாறு
நாகர் அரசுகள் காலத்தில் அவர்கள் வெளியிட்ட நாணயங்கள் மூலம் நாகர் குலத்தைப் பற்றி அறிய முடிகிறது. வாகாடகப் பேரரசு காலத்திய கல்வெட்டுகளில், வாகாடகப் பேரரசன் முதலாம் ருத்திரசேனன், பவ நாகனின் மகள் வழி பேரன் எனக் குறிப்பிட்டுள்ளது.சமுத்திர குப்தரின்  அசோகரின் அலகாபாத் தூண்களில் கணபதி நாகனை குறித்துள்ளது. பத்மாவதி நாகரான நாகசேனன் குறித்து, பாணபட்டர் எழுதிய ஹர்சரின் வரலாறு என்ற  நூல் மூலம் அறிய முடிகிறது.

பத்மாவதி நாக குல அரசர்கள்
 பீமா நாகன் கி. பி 210-231
 ஸ்கந்த நாகன்  231-245
 வசு நாகன்  245-260 
 பிரகஸ்பதி நாகன் 260-275
 இரவி நாகன் 275-290
 பிரபாகர நாகன் 290-305
 பவ நாகன் 305-320 
 தேவ நாகன்  320-335 
 கணபதி நாகன்  335-340

இதனையும் காண்க
 இயக்கி பத்மாவதி

மேற்கோள்கள்

வெளி இணைப்புகள்
Coins of the Kadambas of Banavasi

இந்தியப் பேரரசுகள்
இந்திய வரலாறு
இந்துப் பேரரசுகள்
இந்திய அரச மரபுகள்
திருவண்ணாமலை (திரைப்படம்)

திருவண்ணாமலை (Thiruvannamalai) 2008ஆம் ஆண்டில் பேரரசு இயக்கத்தில் வெளியான ஓர் இந்தியத் தமிழ்த் திரைப்படமாகும். அர்ஜுன், பூஜா காந்தி, கருணாஸ் ஆகியோர் முக்கிய கதாப்பாத்திரத்திரங்களில் நடித்திருந்தனர். இத்திரைப்படமானது எதிர்பார்த்த அளவைவிட குறைவான அளவாகவே வெற்றியைப் பெற்றது. இத்திரைப்படம், பின்னர் "மெயின் ஹூன் விநாஸ்யக்" என்ற பெயரில் இந்தியில் மொழிமாற்றம் செய்யப்பட்டும், தெலுங்கு மொழியில் "ஜெய் சாம்பசிவா" என்ற பெயரில் மொழிமாற்றம் செய்யப்பட்டும் வெளியானது.

நடிகர்கள் 
அர்ஜுன், பூஜா காந்தி, கருணாஸ், சாய் குமார், விதார்த், வையாபுரி (நடிகர்), சிட்டி பாபு (நடிகர்), சரவணா சுப்பையா, பேரரசு (கௌரவத் தோற்றம்)

கதைச்சுருக்கம் 
ஈஸ்வரன் (அர்ஜுன்) கும்பகோணத்தில் கேபிள் சேனலை நேர்மையாக நடத்திவரும் வாலிபன். சமூகத்தில் ஏற்படும் பிரச்சனைகளுக்கு எப்பொழுதும் தட்டி கேட்கும் குணம் கொண்டவன். தனது கேபிள் சேனல் மூலமாக, எம்.எல்.ஏ பூங்குன்றனின் (சாய் குமார்) ஊழலை வெளிச்சத்திற்கு கொண்டுவருவதால், இருவருக்கும் இடையே மோதல் ஏற்படுகிறது. சுவாமி பார்ப்பதற்கு ஈஸ்வரன் போல் இருப்பான். அதனால் ஆள் மாறாட்டம் ஏற்படுகிறது. ஈஸ்வரன் இடத்தில் இருக்கும் சுவாமி அனைத்து சிக்கல்களையும் அகிம்சையின் பால் நின்று தீர்த்துவைக்கிறான். பின்னர், துரைசிங்கம் (கருணாஸ்) பூங்குன்றனால் கொல்லப்படுகிறான். இறுதியில், சுவாமிக்கு என்னவானது? பூங்குன்றனை ஈஸ்வரன் எவ்வாறு பழிவாங்கினான்? போன்ற கேள்விகளுக்கு விடைகாணுதலே மீதிக் கதையாகும்.

ஒலிப்பதிவு 
படத்தின் பின்னணி மற்றும் பாடல்களின் இசையை அமைத்தவர் ஸ்ரீகாந்த் தேவா ஆவார். அனைத்து பாடல்களின் வரிகளையும் எழுதியவர், இயக்குநர் பேரரசு (திரைப்பட இயக்குநர்) ஆவார். ஏழு பாடல்களை கொண்ட ஒலித்தொகுப்பு திவோ நிறுவனத்தால் 2008 ஆம் ஆண்டு வெளியிடப்பட்டது.

தயாரிப்பு 
ஜனவரி 2008 யில் பழனி படத்தின் வெளியீட்டிற்கு பின், பரத் நடிக்கும் திருத்தணி என்ற படத்தை இயக்க போவதாக பேரரசு அறிவித்தார். ஆனால், பரத் மற்ற இரு படங்களில் நடித்துக்கொண்டிருந்ததால், அர்ஜுன் நடிக்கும் திருவண்ணாமலை என்ற பெயர் கொண்ட திரைப்படத்தை இயக்கப்போவதாக பேரரசு அறிவித்தார்.

சன்யா வாகில்  கதாநாயகியாக துவக்கத்தில் தேர்வு செய்யப்பட்டிருந்தாலும், இறுதியில், பூஜா காந்தி கதாநாயகியாக நடித்தார்.

வரவேற்பு 
விறுவிறுப்பான கதை திரைக்கதை இருந்தாலும், பல இடங்களில் லாஜிக் இல்லை என்றும், பேரரசு பாணியில் அர்ஜுனின் அதிரடி திரைப்படம் என்றும், பேரரசுவின் முந்தய படத்தை நினைவூட்டும் வகையிலும், பழைய சாம்பார் போன்ற கதையை இத்திரைப்படம் கொண்டிருந்ததாகவும், விமர்சனம் செய்யப்பட்டது.

வசூல் 
வணிகரீதியாக இத்திரைப்படம் வெற்றிபெற்றதாக அறிவிக்கப்பட்டது.

மேற்கோள்கள் 

2008 தமிழ்த் திரைப்படங்கள்
இந்தியத் தமிழ்த் திரைப்படங்கள்
2008 திரைப்படங்கள்
இந்தோ சிதியன் பேரரசு

இந்தோ-சிதியர்கள் அல்லது இந்தோ-சகர்கள்  (ஆட்சி காலம்: கி மு 200 முதல் கி பி 400 முடிய)  (Indo-Scythian Kingdom) என்ற சொல் நடு ஆசியாவின் மத்திய மற்றும் வடக்கு பகுதிகளிலிருந்து, இந்திய துணை கண்டத்தின் கந்தகார், பாகிஸ்தான், காஷ்மீர், பஞ்சாப், அரியானா, இராஜஸ்தான், உத்திரப் பிரதேசம், பிகார் போன்ற இந்திய துணைக் கண்டப் பகுதிகளில் குடியேறிய சிதியர்கள் எனும் சகர்களையும் குறிக்கும். இந்தோ-சிதியர்கள் கி. மு இரண்டாம் நூற்றாண்டின் நடுவிலிருந்து, கி பி நான்காம் நூற்றாண்டு வரை இந்தியத் துணைக்கண்டத்தில் குடியேறினார்கள்.

தெற்காசியாவில் சகர்களின் குலத்தில் தோண்றிய முதல் அரசன் மொகா என்பவர், கி. பி முதல் நூற்றாண்டில் காந்தகாரில்அரசை தோற்றுவித்தான். பின் படிப்படியாக மேற்கு இந்தியாவின் பகுதிகளாக இருந்த தற்கால ஆப்கானிஸ்தான் மற்றும் பாகிஸ்தான் பகுதிகளை கைப்பற்றி அரசாண்டார். இந்தோ-சிதியர்கள் குலத்தில் வந்த ஒன்பது அரசர்கள் சசானிஸ்ட் பேரரசை ஆண்டனர். குப்த பேரரசின் இரண்டாம் சந்திர குப்தரால் தோற்கடிக்கப்பட்ட, மேற்கு சத்திரபதி பேரரசர் மூன்றாம் ருத்திரசிம்மன், சகர் எனும் கிழக்கு சிதியர்களின் சசானிஸ்ட் பேரரசை கி பி 395இல்  வென்றார்.
சிதியர்கள் எனும் சகர்களின் அரசு, இரண்டாம் நூற்றாண்டில் தென்னிந்திய சாதவாகனப் பேரரசர் கௌதமிபுத்திர சதகர்னியால் வெற்றி கொள்ளப்பட்டது முதல், சிதியர்களின் அரசு படிப்படியாக  வீழ்ச்சி அடையத் துவங்கியது.

பிறகு நான்காம் நூற்றாண்டில் இரண்டாம் சந்திர குப்தரால் நான்காம் நூற்றாண்டில் சகர் எனும் சிதியர்களின் அரசு முழுமையாக வெற்றிக் கொள்ளப்பட்டது.

மகாபாரதம் இதிகாசத்தில் பல இடங்களில், சகர்களை அல்லது சிதியர்களை, ஹூணர்கள், யவனர்கள் போன்று பண்டைய இந்திய இனக்குழுக்களுக்கு தொடர்பில்லாத மிலேச்சர்கள் எனக் குறிப்பிடுகிறது.

இதனையும் காண்க
 சிதியர்கள்
 இந்தோ-பார்த்தியன் பேரரசு
 ஹூணர்கள்
 மேற்கு சத்ரபதிகள்
 வடக்கு சத்திரபதிகள்

படக்காட்சிகள்

மேற்கோள்கள்

வெளி இணைப்புகள் 
  சிதியர்கள் வரலாறு: நாடோடி ராஜாக்கள்
 "Indo-Scythian dynasties", R. C. Senior
 Coins of the Indo-Scythians
 Burner relief
 History of Greco-India

இந்தியப் பேரரசுகள்

இந்திய வரலாறு
சிதியர்கள்
சிர்க்கோனியம்(IV) சிலிசைடு

சிர்க்கோனியம்(IV) சிலிசைடு (Zirconium(IV) silicide) என்பது ZrSi2  என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். சிர்க்கோனியம் மற்றும் சிலிக்கான் சேர்ந்து இச்சேர்மம் உருவாகிறது.

மேற்கோள்கள்

சிலிக்கான் சேர்மங்கள்
சிர்க்கோனியம்(II) சேர்மங்கள்
கங்காபூர் அணை

கங்காபூர் அணை, கோதாவரி ஆற்றின்கரையில் கட்டப்பட்டது. இது இந்திய மாநிலமான மகாராஷ்டிராவின் நாசிக்கில் உள்ளது.

இந்த அணையின் உயரம்  ஆகும். இது  நீளத்தைக் கொண்டது. இதில்  அளவைக் கொண்டது. இதில்  அளவுக்கு நீரை சேமிக்க முடியும்.

இது நீர்ப்பாசனத்திற்கு பெரிதும் உதவுகிறது. இந்த அணையில் தேக்கப்படும் நீரைக் கொண்டு திராட்சைத் தோட்டங்களுக்கு நீர் இறைக்கின்றன. கிட்டத்தட்ட 25,000 ஏக்கர் பரப்பளவில் அமைந்துள்ள திராட்சைத் தோட்டங்கள் பயனடைகின்றன.

சான்றுகள்

நாசிக் மாவட்டம்
நாசிக் மாவட்டத்திலுள்ள அணைகள்
குலிந்தப் பேரரசு

குலிந்த பேரரசு (Kingdom of Kuninda or  Kulinda), (ஆட்சி காலம்: கி. மு முதலாம் நூற்றாண்டு - கி. பி மூன்றாம் நூற்றாண்டு) வட இந்தியாவின் பண்டைய மத்திய கால குலிந்த பேரரசு, இமயமலைத் தொடரில் , தற்கால உத்தரகாண்ட் மற்றும் இமாசலப் பிரதேசத்தின் தெற்கு பகுதிகளையும்  ஆட்சி செய்தன.  குலிந்த நாடு முதல் நூற்றாண்டு முதல் மூன்றாம் நூற்றாண்டு வரை ஆட்சியில் இருந்தது. இப்பேரரசின் சிறப்பு வாய்ந்த அரசர் அமோகபூதி ஆவார். குலிந்த பேரரசர்கள் பௌத்த சமயத்தை பின்பற்றினார்கள். பின் கி. பி. மூன்றாம் நூற்றாண்டில் சைவ சமயத்தை ஆதரித்தனர்.

குலிந்த நாட்டின் புராண வரலாறு
இந்திய புராணங்கள் மற்றும் இதிகாசங்களில் கூறப்பட்ட குலிந்த நாடு, கி மு முதல் நூற்றாண்டு முதல் கி பி மூன்றாம் நூற்றாண்டு முடிய ஆட்சியில் இருந்தது. குலிந்த நாட்டினரை அருச்சுனன் வென்றதாக மகாபாரதத்தில் கூறப்பட்டுள்ளது.

குலிந்த நாட்டு அரசர்களில் புகழ் பெற்ற அமோகபூதி, வட இந்தியாவின் யமுனை ஆறு மற்றும் சத்லஜ் ஆறுகளுக்கிடையே அமைந்த தற்கால உத்தரகாண்ட் மற்றும் இமாசலப் பிரதேசத்தின் தெற்குப் பகுதிகளை ஆண்டார்.

கிரேக்க வரலாற்று அறிஞர் தாலமியின் கூற்றுப்படி, குலிந்த நாடு யமுனை ஆறு, சட்லஜ் மற்றும் கங்கை ஆறுகளுக்கிடையே அமைந்திருந்தது.

இமாசல பிரதேசத்தின் கார்வால் பகுதியில் கல்சி எனுமிடத்தில், அசோகரின் குறிப்புகள் அடங்கிய அசோகரின் தூணில், கி. மு 4ஆம் நூற்றாண்டில் பௌத்த சமயம் இப்பகுதியிலிருந்து பரவியது என குறிப்பிட்டுள்ளது. இமாசலப் பிரதேசத்தின் கார்வால் மற்றும் குமாவான் பகுதிகளின் கோலி ராஜ புத்திர சமூகங்கள், குலிந்த நாட்டின் வழி வந்தவர்கள் ஆவார்

குலிந்தப் பேரரசின் மன்னர்கள் நான்காம் நூற்றாண்டில் பௌத்த சமயத்திலிருந்து சைவ சமயத்திற்கு மாறினார்கள்.

ஆட்சியாளர்கள்
 அமோகபூதி (கி மு இரண்டாம் நூற்றாண்டின் பிற்பகுதி - கி பி முதலாம் நூற்றாண்டு)

மேற்கோள்கள்

வெளி இணைப்புகள்
 Kuninda Coins :: Himvan Blog :: www.himvan.com 
 Scripts in Kuninda coinage

 பண்டைய இந்தியா
மகாபாரதத்தில் நாடுகள்
[
தென் அமெரிக்க நாடுகளின் பட்டியல்

இப்பட்டியல் தென் அமெரிக்காவிலுள்ள இறைமையுள்ள நாடுகளையும் சார்பு மண்டலங்களையும் கொண்டுள்ளது.

இறைமையுள்ள நாடுகள் 

தென் அமெரிக்க இறைமையுள்ள நாடுகள்:

இறைமையற்ற நாடுகள்

சார்பு மண்டலங்கள்

பிற பகுதிகள்

குறிப்புகள்

உசாத்துணை 

நாடுகள் தொடர்பான பட்டியல்கள்
பண்ணி வாகை

பண்ணி வாகை அல்லது தூங்குமூஞ்சி மரம் என அழைக்கப்படுவது மத்திய மற்றும் தென் அமெரிக்காவை பூர்வீகமாக கொண்ட மரமாகும். 19ம் நூற்றாண்டில் இந்த மரம் சிங்கப்பூருக்கு கொண்டு வரப்பட்டது, பின்பு, ஆசியாவில் பரவலாக பல நாடுகளிலும் வளர்க்கப்பட்டது. இந்தியா, இந்தோனேசியா, கம்போடியா போன்ற நாடுகளில் இந்த மரம், நகரங்களில் சாலையோர மரமாக நட்டுவைத்து, தொடர்ந்து பரவியது. இந்தோனேசியாவில் மேற்கொண்ட ஆய்வில் 15மீ வளர்ந்த மரம் ஆண்டொன்றுக்கு 28.5டன் கார்பன்டை ஆக்ஸைடை உட்கொள்வதாகக் கூறுகிறது. இது அதிகபட்சமாக 25மீ உயரமும், 40மீ சுற்றளவும் வளரக்கூடியது.

மேற்கோள்கள் 

மரங்கள்
ஆசியானா எயர்லைன்சு விமானம் 162

ஆசியானா எயர்லைன்சு வானூர்தி 162 (OZ162/AAR162) (Asiana Airlines Flight 162) இரக வானூர்தி, 2015 ஏப்ரல் 14ல் சப்பான் இரோசிமா வானூர்தி தளத்தில் விபத்துக்குள்ளானது. குறுகிய ஓடுதளம் காரணமாக தரையில் மோதி உள்வினை வரிசை பழுதடைந்தமையால் நிறுத்தம் வருமுன் வானூர்தி வால்பகுதி தரைதட்டி 180 பாகைகள் சுழன்று இடதுசாரி இயந்திம் கணிசமான சேதமடைந்து விபத்தானதாக விசாரணையின் கீழ் அறியப்பட்டது.

ஆசியானா எயர்லைன்சு நிறுவனம் இயக்கிவந்த, எயர்பேருந்து A320-232 வகை வானூர்தி விபத்தின்போது தென் கொரியா இன்சான் சர்வதேச விமான நிலையத்திலிருந்து புறப்பட்டு வந்ததாக தெரிகிறது சம்பவகாலத்தில், பயணிகள் 74 பேர்கள் சேவைபணியாளர்கள் 8 பேர்களோடு 82 பேரும் (அனைவரும்) உயிர் தப்பினர் இருப்பினும் 27 பேர்கள் காயமடைந்தனர் (1 பலத்த காயம்) என குறிப்பறிந்தது.

சான்றாதாரங்கள்

புற இணைப்புகள்
 தினமலர்- பதிவு செய்த நாள்: 15ஏப் 2015  09:55 
 லின்கா சி-ஏப்ரல் 15 2015
 வானூர்தியின் விபத்து படிமம்

2015 இல் வானூர்தி விபத்துகளும் நிகழ்வுகளும்
வடலியடைப்பு

வடலியடைப்பு, இலங்கையின் யாழ்ப்பாண மாவட்டத்தில் உள்ள வலிகாமம் தென்மேற்கு பிரதேச செயலாளர் பிரிவில் அமைந்துள்ள ஒரு ஊர். வல்லை-தெல்லிப்பழை-அராலி வீதியில் சித்தங்கேணிக்கும் பண்டத்தரிப்புக்கும் இடையில் அமைந்துள்ள இந்த ஊர் பண்டத்தரிப்புச் சந்தியிலிருந்து 1.5 கிலோமீட்டர் தொலைவில் அமைந்துள்ளது. யாழ்ப்பாண நகரில் இருந்து இவ்வூரின் தொலைவு ஏறத்தாழ 15 கிலோமீட்டர். வடலியடைப்புக்கு வடக்கில் பண்டத்தரிப்பு, சில்லாலை ஆகிய ஊர்களும், தெற்கில் சித்தங்கேணி, பண்ணாகம், சங்கானை என்பனவும், மேற்கில் பனிப்புலமும், கிழக்கில் பிரான்பத்தையும் அமைந்துள்ளது.

நிறுவனங்கள்
இவ்வூரில், வடலியடைப்பு புதறானை சித்தி விநாயகர் கோயில், புற்றடி ஆதிசிவன் ஆலயம், வடலியடைப்பு பாரத்தனை ஐயனார் கோயில் என்னும் இந்துக்கோயில்கள் உள்ளன. வடலியடைப்பில் ஒன்று முதல் 5ம் வகுப்பு வரை கற்பிக்கப்படும் சைவப்பிரகாச வித்தியாலயம் என்னும் பாடசலை ஒன்றும் உள்ளது.

மேற்கோள்கள்

இவற்றையும் பார்க்கவும்
 யாழ்ப்பாண மாவட்டத்தில் உள்ள ஊர்களின் பட்டியல்
 யாழ்ப்பாண கிராம அலுவலர் பிரிவுகள்

யாழ்ப்பாண மாவட்டத்திலுள்ள ஊர்களும், நகரங்களும்
தர்மபுரி (திரைப்படம்)

தர்மபுரி (Dharmapuri) 2006ஆம் ஆண்டில் பேரரசு இயக்கத்தில் வெளியான ஒரு இந்தியத் தமிழ்த் திரைப்படமாகும். விஜயகாந்த், லட்சுமி ராய், விஜயகுமார், ராஜ்கபூர் ஆகியோர் முக்கிய கதாபாத்திரத்திரங்களில் நடித்திருந்தனர். இப்படத்திற்கு சிறீகாந்து தேவா இசையமைத்திருந்தார்.

நடிகர்கள் 
 விஜயகாந்த் - சிவராமன்
 ராய் லட்சுமி - வளர்மதி
 விஜயகுமார் - மெய்யப்பன் (சிவராமனின் தந்தை) 
 ராஜேஷ் - வளர்மதியின் அப்பா 
 மணிவண்ணன் - மொக்கையன் 
 ராஜ் கபூர் - சிலந்தி கருப்பு 
 பாபி - பெருச்சாளி கருப்பு
 எம். எசு. பாசுகர் - சண்முகம்
 ஜெய பிரகாஷ் ரெட்டி - கொண்டா மூக்கன் எம்எல்ஏ
 மனோபாலா - சிலந்தி கருப்புவின் கைக்கூலி 
 சுமித்ரா - மரகதம் (சிவராமனின் அம்மா) 
 மனோசித்ரா - வளர்மதியின் தாய்
 அனு மோகன் - கிராமவாசி 
 பெரிய கருப்பு தேவர் - கிராமவாசி
 பாவா லட்சுமணன் - பெருச்சாளி கருப்புவின் அடியாள்
 பீலி சிவம் - பள்ளி ஆசிரியர்
 தேனி குஞ்சரம்மாள் - குஞ்சரம்மாள்
 பாஸ்கி 
 ராஜேந்திரநாத் - காவல் ஆய்வாளர்
 வெண்பா - இளம் வளர்மதி 
 ராம்ஜி - சிறப்புத் தோற்றம் 
 நந்திதா ஜெனிபர் - சிறப்புத் தோற்றம் 
 பேரரசு - வழக்கறிஞர்  (விருந்தினர் தோற்றம்)

பாடல்கள் 
இத்திரைப்படத்திற்கு சிறீகாந்து தேவா இசையமைத்திருந்தார். அனைத்துப் பாடல்களையும் திரைப்படத்தின் இயக்குநர் பேரரசு எழுதியிருந்தார்.

மேற்கோள்கள் 

2006 தமிழ்த் திரைப்படங்கள்
இந்தியத் தமிழ்த் திரைப்படங்கள்
விஜயகாந்த் நடித்துள்ள திரைப்படங்கள்
சிறீகாந்து தேவா இசையமைத்த திரைப்படங்கள்
விஜயகுமார் நடித்த திரைப்படங்கள்
ராஜேஷ் நடித்த திரைப்படங்கள்
மணிவண்ணன் நடித்த திரைப்படங்கள்
மனோபாலா நடித்த திரைப்படங்கள்
சுமித்ரா நடித்த திரைப்படங்கள்
எம். எசு. பாசுகர் நடித்த திரைப்படங்கள்
மேக்சின் சிங்கர்

மேக்சின் பிராங்கு சிங்கர் (Maxine Frank Singer, 15 பிப்ரவரி 1931 – 9 சூலை 2024) ஓர் அமெரிக்க மூலக்கூற்று உயிரியலாளர்; அறிவியல் நிருவாகி. இவர் மரபியல் குறிமுறைத் தீர்வுக்கான பங்களிப்புக்காகவும் மீளிணைவு டி. என். ஏ. சார்ந்த அறவியல், ஒழுங்குபாட்டு விவாதங்களில் வகித்த பங்களிப்புக்காகவும் கார்னிகி வாசிங்டன் நிறுவனத்தின் தலைமைப் பொறுப்புக்காகவும் பெயர் பெற்றவர். மேலும் இவர் அசிலோமெர் மீளிணைவு டி.என்.ஏ கருத்தரங்கையும் நடத்தியுள்ளார்.

வாழ்க்கை 
சிங்கர் நியூயார்க் நகரில் பிறந்தார். புரூக்லினில் உயர்நிலைப்பள்ளிக்கல்வி முடித்ததும் சுவார்த்மோர் கல்லூரியில் வேதியியலை முதன்மைப் பாடமாகவும் உயிரியலை துணைப்பாடமாகவும் கொண்டு பட்டப் படிப்பை முடித்துள்ளார். இவர் யேல் பல்கலைக்கழகத்தில் முன் ஊன்ம வேதியியலில் யோசாப்பு ஃபுரூட்டனின் மேற்பார்வயில் ஆய்வு செய்து முனைவர் பட்டம் பெறச் சென்றுள்ளார். புரூட்டன் இவரை உட்கரு அமிலாஅய்வில் ஈடுபட ஆர்வமூட்டி உள்ளார். இவர் 1956 இல் இலியான் கெப்பேவில் உள்ள தேசிய நலவாழ்வு நிறுவனங்களில் அமைந்த உயிர்வேதியியல் ஆய்வகத்தில் சேர்ந்துள்ளார் அங்கு ஆர்.என்.ஏ தொகுப்பு வழியாக நியூக்கிளியோடைடுகளை உருவாக்கியுள்ளார். இவற்றைப் பயன்படுத்தி மார்ழ்சல்நியூரன்பர்கு மரபுக் குறிமுறையின் மும்மைத் தன்மையைச் செய்முறைகளால் நிறுவினார்.

மேற்கோள்கள்

வெளி இணைப்புகள் 
Maxine Singer papers (1950–2004) – Library of Congress finding aid
The Maxine Singer Papers – Profiles in Science, National Library of Medicine
"Why Can't School Science Be More Like Science?" by Maxine Singer – Society for Developmental Biology

1931 பிறப்புகள்
2024 இறப்புகள்
அமெரிக்க உயிர்வேதியியலாளர்கள்
மூலக்கூற்று உயிரியலாளர்கள்
அமெரிக்கப் பெண் அறிவியலாளர்கள்
யேல் பல்கலைக்கழக முன்னாள் மாணவர்கள்
பெண் மரபியலாளர்கள்
சமன் (கணிதம்)

கணிதத்தில் சமன் அல்லது சமம் (equality) என்பது இரண்டு கணியங்கள் அல்லது இரண்டு கோவைகளுக்கு இடையேயான ஒரு உறவாகும். ஒரே மதிப்புடைய இரண்டு கணியங்கள் சமன் உறவால் இணைக்கப்படுகின்றன. அதேபோல ஒரே கணிதப் பொருளைக் குறிக்கும் இரு கோவைகள் சமன் உறவால் இணைக்கப்படுகின்றன.

A , B இரண்டும் சமம் என்பது  A = B என எழுதப்பட்டு, 'A சமம் B' என வாசிக்கப்படுகிறது.  "=" என்பது சமக் குறி என அழைக்கப்படுகிறது.

சொற்பிறப்பியல்
aequālis என்ற இலத்தின் மொழிச் சொல்லில் இருந்து தோன்றியது சமன் என்பதன் ஆங்கிலச் சொல்லான "equality" .

சமனின் வகைகள்

முற்றொருமைகள்

A , B இரண்டும் சார்புகளைக் குறிக்கும்போது A = B எனில், A , B இரண்டும் ஒரே சார்பைக் குறிக்கும். சார்புகளுக்கு இடையேயான இந்த சமத்தன்மை சில சமயங்களில் முற்றொருமை என அழைக்கப்படுகிறது.

முற்றொருமைக்கான எடுத்துக்காட்டு:

சர்வசமங்கள்
சில சமயங்களில் சமானமான இரு கணிதப் பொருட்கள்,  சமமானவையாகக் கொள்ளப்படுகின்றன. குறிப்பாக வடிவவியலில், ஒன்றின் மீது மற்றொன்று முற்றாகப் பொருந்தக் கூடிய இரு வடிவவியல் வடிவங்கள் சமமானவை எனப்படுகின்றன. இத்தகைய சமனைக் குறிப்பதற்கு சர்வசமம் (congruence) என்ற சொல்லும் பயன்படுத்தப்படுகிறது.

சமன்பாடுகள்
ஒரு சமன்பாட்டில் உள்ள மாறிகளின், சமன்பாட்டை நிறைவு செய்யும் மதிப்புகளைக் காண்பதே அச்சமன்பாட்டின் தீர்வு ஆகும். மாறிகளின் குறிப்பிட்ட மதிப்புகளை மட்டுமே நிறைவு செய்யும் சம உறவாகவும் ஒரு சமன்பாடு அமையலாம். எடுத்துக்காட்டாக, x2 + y2 = 1 என்பது அலகு வட்டத்தின் சமன்பாடாகும். முற்றொருமையையும் சமன்பாட்டையும் பிரித்தறிவதற்கான தனிப்பட்டக் குறியீடு எதுவும் இல்லை, பொருளையும் சந்தர்ப்பத்தையும் கொண்டு அவற்றைப் பிரித்தறிந்து கொள்ளலாம்.

சமான உறவுகள்

சமனை ஒரு உறவாக எடுத்துக்கொள்ளும்போது, அது ஒரு கணத்தின் மீது வரையறுக்கப்பட்ட சமான உறவுக் கருத்துருவின் முன்மாதிரியாகும்.
முற்றொருமை உறவு (சமன்) ஒரு சமான உறவாகும். மறுதலையாக R ஒரு சமான உறவு; x R z என்றமையும் அனைத்து z களைக் கொண்ட x இன் சமானப் பகுதி xR எனில்,  xR = yR உடன் x R y என்பது சமானமானதாக இருக்கும். எனவே எந்தவொரு கணத்தின் மீதும் வரையறுக்கப்பட்ட, மிகச்சிறிய சமானப் பகுதிகளைக் கொண்ட(ஒவ்வொரு சமானப் பகுதியும் ஓருறுப்பு கணமாகச் சுருங்கும்), சிறந்த சமான உறவாக, சமன் உறவு அமையும்.

பண்புகள்
பதிலிடல் பண்பு:
 a , b இரு கணியங்கள்; F(x) ஒரு கோவை என்க:
 எனில்,  

எடுத்துக்காட்டுகள்:
a, b,  c மூன்று மெய்யெண்கள்,  a = b எனில்:

 a + c = b + c    (F(x) = x + c)
 a − c = b − c    (F(x) = x − c)
 ac = bc            (F(x) = xc)
 c ≠  0, a/c = b/c     (F(x) = x/c).

எதிர்வுப் பண்பு:

இப்பண்பு கணித நிறுவல்களில் இடைநிலைப் படியாக இப்பண்பு பயன்படுத்தப்படுகிறது.

சமச்சீர் பண்பு:

கடப்புப் பண்பு:

மேற்கோள்கள்

 
 

இரும உறவுகள்
அடிப்படை எண்கணிதம்
வாண்டட் (இந்தித் திரைப்படம்)

வான்டட் (Wanted) என்பது 2009ஆம் ஆண்டில் பிரபுதேவா இயக்கத்தில் வெளியான ஒரு இந்திய இந்தி திரைப்படமாகும். சல்மான் கான், ஆயிஷா தாக்கியா, பிரகாஷ் ராஜ், வினோத் கண்ணா ஆகியோர் முக்கிய கதாப்பாத்திரத்திரங்களில் நடித்திருந்தனர். இத்திரைப்படம், தெலுங்கில் மகேஷ் பாபு, இலியானா டி 'குரூஸ் நடித்த போக்கிரி மற்றும் தமிழில் விஜய், அசின் ஆகியோர் நடித்த போக்கிரி திரைப்படங்களின் மறுஆக்கமாகும்.

நடிகர்கள்

வெளியீடு 
2009 செப்டம்பர் 18 அன்று வெளியான இத்திரைப்படம், அதிக அளவு வசூல் ஈட்டி பல சாதனைகளை படைத்தது. மேலு‌ம், 2009ஆவது ஆண்டில் அதிக வசூல் ஈட்டிய இரண்டாவது இந்தித் திரைப்படமாக அமைந்தது.

வெளி இணைப்புகள்

மேற்கோள்கள் 

2009 இந்தித் திரைப்படங்கள்
இந்திய இந்தித் திரைப்படங்கள்
புஷ்யமித்திர சுங்கன்

புஷ்யமித்திர சுங்கன் (Pushyamitra Shunga) வீழ்ச்சியை நோக்கிச் சென்று கொண்டிருந்த மௌரியப் பேரரசின் மன்னர் பிரகத்திர மௌரியனை கொன்று விட்டு இந்தியத் துணைக்கண்டத்தின்  வட இந்தியாவில் சுங்கப் பேரரசை நிறுவி, கி மு 185 முதல் 149 முடிய சுங்கப் பேரரசை ஆண்ட பிராமண குல மன்னராவார்.

முன்னோர்கள்
பல ஆதாரங்கள் புஷ்யமித்திர சுங்கன் ஒரு பிராமணர் என்றே கூறுகிறது. மேலும் 16-ஆம் நூற்றாண்டின் பௌத்த அறிஞரான  தாரநாதர்  வெளிப்படையாகவே சுங்கனை ஒரு பிராமண மன்னர் என்றே குறிப்பிடுகிறார். 
புஷ்யமித்திர சுங்கன் தந்தை வழி, தாய் வழியில், பாரத்துவாசர் மற்றும் விஸ்வாமித்திரர் கோத்திரத்தைச் சேர்ந்தவர்களுக்குப் பிறந்தவர் என புராணக் குறிப்புகளின் மூலம் அறியப்படுகிறது. 

புராணங்கள்,  இறுதி மௌரியப் பேரரசன் ஆன பிரகத்திரனைக் கொன்று புஷ்யமித்திரசுங்கன் ஆட்சியை கைப்பற்றியதாக கூறுகிறது. ஆனால்  திவ்வியவதனம் எனும் பௌத்த நூல், புஷ்யமித்திர சுங்கனை மௌரியப் பேரரசின் இறுதி மன்னர் என குறிப்பிடுகிறது. .

எச். சி. இராய் சௌத்திரியின் கூற்றின் படி,  சுங்கா  எனும் சமசுகிருத சொல்லிற்கு பெரிய மரம் என்று பொருள் உண்டு.

வாரிசு
புஷ்யமித்திர சுங்கனுக்குப் பின்னர் அவர்தம் மகன் அக்கினிமித்திரன் கி மு 148-இல் சுங்கப் பேரரசர் ஆனான்.

இதனையும் காண்க 
 சுங்க வம்சம்
பிராமண அரச குலங்களினதும் அரசுகளினதும் பட்டியல்

மேற்கோள்கள்

ஆதார நூற்பட்டியல்

மேற்கோள்கள்

இந்தியப் பேரரசர்கள்
கி மு 180 பிறப்புகள்
கி மு 140 இறப்புகள்
மினா

மினா (Mina ) என்பது மக்காவின் புறநகரப் பகுதி. இது சவூதி அரேபியாவின் மக்கா மாகாணத்தில் உள்ளது. இது மக்காவின் கிழக்கில் ஐந்து கி.மீ தொலைவில் அமைந்துள்ளது. இது 20  சதுர கி.மீ பரப்பளவில் அமைந்துள்ளது.

ஹஜ்
இங்கு ஹஜ் பயணத்தின்போது தற்காலிக கூடாரங்கள் அமைக்கப்படும். இவற்றில் பயணிகள் தங்கிச் செல்கின்றனர். இங்கு தான் ஜமரத் பாலமும் அமைந்துள்ளது.

இணைப்புகள் 

Mina photograph gallery

மேற்கோள்கள் 

சவூதி அரேபிய நகரங்கள்
மக்கா
ஹஜ்
பார்சிவா வம்சம்

பார்சிவா வம்சம் (Bharshiva dynasty) (ஆட்சிக் காலம்: கி. பி 170–350)  குப்த பேரரசுக்கு முந்திய வலுவான அரசக் குலமாகும். வட இந்தியாவின் விதிசா  நாகர்கள், மதுராவில் நிலைகொண்டு, தங்களின் ஆட்சியை விரோசனன் தலைமையில் விரிவுப் படுத்தினார். வரலாற்று ஆய்வாளர் கே.பி. ஜெஸ்வாலின் கூற்றுப்படி, மதுராவை மையமாகக் கொண்டு, பத்மாவதி கண்டிப்பூர், விதிஷா நாடுகளை பார்சிவா குலத்தினர் ஆண்டனர்.

மதுராவின் நாகர்கள்
குசானப் பேரரசு வீழ்ச்சியுற்ற காலத்தில், விரோசனன் தலைமையிலான மதுராவின் நாகர்கள், பார்சிவா வம்சத்தைத் தோற்றுவித்து தனித்து பார்சிவா பேரரசை ஆண்டனர்.  மால்வா முதல் கிழக்கே பஞ்சாப் வரை  பார்சிவா பேரரசை விரிவுப்படுத்தினர். பார்சிவா பேரரசு, மதுரா, கண்டிபுரி மற்றும் பத்மாவதி எனும் மூன்று தலைநகரங்கள் கொண்டிருந்தனர்.
விரோசன நாகருக்குப் பின்பு, பத்மாவதி நாகர்கள்  முழு பார்சிவா பேரரசை தங்கள் கட்டுப்பாட்டில் கொண்டு வந்தனர்.  குறைந்த ஆண்டுகளே பத்மாவதி நாகர்கள் பார்சிவா  பேரரசை ஆண்டனர்.

மேற்கோள்கள்

இந்திய அரச மரபுகள்
மத்தியப் பிரதேச வரலாறு
உத்தரப் பிரதேசத்தின் வரலாறு
கோபால்ட்(II) பார்மேட்டு

கோபால்ட்(II) பார்மேட்டு (Cobalt(II) formate) என்பது Co(HCOO)2 என்ற மூலக்கூற்று வாய்ப்பாடு கொண்ட ஒரு கரிம வேதியியற் சேர்மமாகும். கோபால்ட் வினையூக்கிகள் தயாரிப்பில் கோபால்ட்(II) பார்மேட்டு பயன்படுத்தப்படுகிறது.

மேற்கோள்கள் 

கோபால்ட்(II) சேர்மங்கள்
பார்மேட்டுகள்
ராஜகிரகம்

ராஜகிரகம் (Rajgir)  (House of the King  or  Royal House), இந்தியாவின், பிகார் மாநிலத்தில், நாலந்தா மாவட்டத்தில் அமைந்த பண்டைய கால நகரமாகும். மௌரியர் காலத்திய மகத நாட்டின்  தலைநகராக இருந்தது. இந்நகரம் பௌத்தம் மற்றும் சமணம் சமயங்களின் மையமாக விளங்கியது. புத்தரும், மகாவீரரும் ராஜகிருகத்தில் தங்களின் போதனைகளை எடுத்துரைத்தனர். புத்தர் இந்நகரத்தின் சிறு மலைக்குச் சென்று அடிக்கடி தியானம் செய்வார். பௌத்தர்களுக்கு இந்நகரம் ஒரு புனித நகரமாகும். மகாபாரத இதிகாசத்தில், இந்நகரை ஆண்ட மன்னன் ஜராசந்தன் கிருஷ்ணரை பகைத்துக் கொண்டவன் என்றும் வீமன் ஜராசந்தனை மற்போரில் கொன்றான் என்றும் குறிப்பிடப்பட்டுள்ளது.

ராஜகிரகம் பாட்னா நகரத்திலிந்து 100 கி மீ தொலைவில் உள்ளது. பாட்னா  மற்றும் புதுதில்லியிலிருந்து தொடருந்து மற்றும் பேருந்து  வசதியுள்ளது.

மக்கள் தொகை கணக்கெடுப்பு 
2011வது மக்கட்தொகை கணக்கெடுப்பின்படி, இந்நகர மக்கள் தொகை 41,587 ஆகும். அதில் ஆண்கள் 53%, பெண்கள் 47%. எழுத்தறிவு விகிதம் 52%, இது தேசிய சராசரி அளவான 59.5%விட குறைவாகும்.

மேற்கோள்கள்

வெளி இணைப்புகள் 
  நாலந்தா மாவட்ட இணைய தளம்
 Bihar state tourism development corporation – Rajgir 

பௌத்த தொல்லியற்களங்கள்
பிகார் தொல்லியற்களங்கள்
பௌத்த யாத்திரைத் தலங்கள்
பீகார் மாநிலத்திலுள்ள ஊர்களும் நகரங்களும்
பண்டைய இந்திய நகரங்கள்
அக்கான் முரசு

அக்கான் முரசு, மேற்கு ஆப்பிரிக்காவில் செய்யப்பட்ட ஒரு முரசு. இது பின்னர் வட அமெரிக்காவில் உள்ள வெர்சீனியா குடியேற்றப் பகுதியில் கண்டுபிடிக்கப்பட்டது. பிரித்தானிய அருங்காட்சியகத்தில் உள்ள ஆப்பிரிக்க அமெரிக்கப் பொருட்களில் மிகப் பழமையானது இதுவே. உலகில் இப்போது கிடைப்பவற்றுளும் இதுவே பழமையானதாக இருக்கக்கூடும். இந்த முரசு, அடிமை வணிகத்தின் ஒரு பகுதியாக 12 மில்லியன் என மதிப்பிடப்பட்ட எண்ணிக்கையான மக்கள் அத்திலாந்திக் பெருங்கடலுக்குக் குறுக்காகக் கொண்டுசெல்லப்பட்டதில் மூன்று கண்டங்களின் தொடர்பின் எச்சங்களில் ஒன்றாக உள்ளது.

இவற்றையும் பார்க்கவும் 
 100 பொருட்களில் உலக வரலாறு

மேற்கோள்கள் 

 பிரித்தானிய அருங்காட்சியகத்தில் உள்ள பொருட்கள்
அட்ரியானா ஒகாம்போ

அட்ரியானா ஒகாம்போ (Adriana Ocampo) ஒரு  கோள் அறிவியல், மற்றும் நிலவியலாளரும் ஆவர். இவர் நாசா தலைமையக அறிவியல் திட்ட மேலாளர். இவர் தன் ஆய்வால் சிக்சுலூப் மொத்தல் குழிப்பள்ளத்தைக் கண்டுபிடித்தார். இவர் சிக்சுலூப் மொத்தல் இடத்துக்கு ஆறு தடவை ஆய்வுப்பயணமாகச் சென்றுள்ளார். ஒகாம்போவும் அவரது குழுவினரும்சாடுவில் உள்ள அவோரவுங்கா குழிப்பள்ளத் தொடரையும் 1996இல் கண்டுபிடித்தனர்.

இளம்பருவமும் கல்வியும்

அட்ரியானா கிறித்தியன் ஒகாம்போ  1955 ஜனவரி 5இல் கொலம்பியாவில் உள்ள பாரன்குவிலாவில் பிறந்தார். இவரது முதல் பிறந்த நாளுக்கு முன்பே இவர் குடும்பம் அர்ஜெண்டீனாவின்  புவெனோசு ஏரசுவுக்கு இடமாறியது. பிறகும் இவரது 15ஆம் அகவையில் அது கலிபோர்னியா, பசடேனாவுக்கு 1970இல் மீண்டும் மாறியுள்ளது.

ஒகாம்போ புவியியலில் இளம் அறிவியல் பட்டத்தை இலாசு ஏஞ்சலீசு, கலிபோர்னியா மாநிலப் பல்கலைக்கழகத்தில் 1983 இல் பெற்றுள்ளார்.  இவர் மூதறிவியல் பட்டத்தைக்  கோள்சார் புவியியலில்  நார்த்ரிட்ஜ் எனும் கலிபோர்னியா மாநிலப் பல்கலைக்கழகத்தில் 1997 இல் பெற்றார். இவர் முனைவர் பட்டத்தை நெதர்லாந்தில் உள்ள அம்சுடெர்டாம் நகர  விரியே பல்கலைக்கழகத்தில் பெற்றார்.

வாழ்க்கைப்பணி

ஒகாம்போ பள்ளி கல்வியின்போதே தாரைச் செலுத்த ஆய்வகத்தில் தன்னார்வக் கோளியலாளராகத் தன் பணியைத் தொடங்கினார். கல்லூரியில் படிக்கும்போதும் கோடையிலும் அங்கு இவர் பணியாளராகவிருந்தார். இவர் அங்கு பல நாசா கோளியல் திட்டங்களில் பணிபுரிந்துள்ளார். வியாழ்ன் கோள்பயணம், புளூட்டோவுக்கான புது தொடுவான்கலப்பயணம், ஒசிரிசு-ரெக்சு சிறுகோள் பதக்கூறு எடுத்துவரும் திட்டம் போன்ற திட்டங்களும் இவற்றில் அடங்கும். இவ்ர் ஐரோப்பிய விண்வெளி முகமையின் வெள்ளி விரைவூர்தி திட்டம், யப்பானின் வன், விண்வெளித் தேட்ட முகமையின் அகாத்சுக் எனும் வெள்ளி காலநிலைக் கணிப்பு வட்டணைக்கலம் ஆகிய நாசா ஒருங்கிணைத்த பன்னாட்டு விண்வெளி ஆய்வுகளில் முதன்மையான அறிவியலாளராக பங்கேற்றுள்ளார்.

இவர் 2010-இல் “El Mundo de Copocuqu: La Reina Gravedad y El Rey Masa” எனும் கல்வியியல் நூலை எழுதி வெளியிட்டுள்ளார். (நாசா NP-2010-03-647-HQ).

தகைமைகளும் விருதுகளும்

ஒகாம்போ 1992 இல் அவ்வாண்டிற்கான அரிவியற்பெண்மணி விருதை இலாசு ஏஞ்சலீசில் மெக்சிகானா தேசிய மகளிர் ஆணையத்தின் இடமிருந்து பெற்றார். இவர் 1996 இல் பெண்களுக்கான அறிவுரை மன்றத்தின் விருதையும் பெற்றுள்ளார். மேலும் 1997 இல் அறிவியல் தொழில்நுட்ப விருதை சிகானோ கூட்டமைப்பில் இருந்து பெற்றுள்ளார்.

மேற்கோள்கள்

வெளி இணைப்புகள்
 NASA Solar System Exploration Profile: Adriana Ocampo
 NASA Scientist Encourages Women to Reach for the Stars, The Record, March 8, 2013
 I WAS Wondering biography series, Space Rocks: The Story of Planetary Geologist Adriana Ocampo

1955 பிறப்புகள்
வாழும் நபர்கள்
பெண் வானியலாளர்கள்
பெண் கோள் அறிவியலாளர்கள்
அமெரிக்க வானியலாளர்கள்
அமெரிக்கக் கோள் அறிவியலாளர்கள்
அமெரிக்க நிலவியலாளர்கள்
ஹாஜி மசுதான்

மசுதான் ஹைதர் மிர்சா அல்லது ஹாஜி மசுதான் (1926-1994) இராமநாதபுரம் மாவட்டம், மண்டபம் ஊராட்சி ஒன்றியத்தில் உள்ள பனைக்குளத்தில் பிறந்தவர் ஆவார். மும்பையில் மாஃபியா கும்பலுடன் தொடர்புடைய இவர் திரைப்படத் தயாரிப்பிலும் ஈடுபட்டார். 1926 ஆம் ஆண்டு பிறந்த இவர் தன் எட்டாவது வயதில் தனது தந்தையுடன் மும்பைக்கு குடிபெயர்ந்தார். தன் தந்தையுடன் மிதிவண்டி பழுதுபார்க்கும் கூடத்தைச் சிலகாலம் நடத்தினார். 1944ல் மும்பை துறைமுகத்தில் சுமைதூக்கும் தொழிலாளியானார். கரீம் லாலாவுடன் இணைந்து பணியாற்றி 1960களில் செல்வந்தரானார். இந்தித் திரைப்படங்களுக்கு நிதியுதவி அளித்து திரைப்படத் தயாரிப்பாளரானார்.அமிதாப் பச்சன், திலிப் குமார், ராஜ் கபூர், தர்மேந்திரா, பிரோஸ் கான், சஞ்சீவ் குமார் முதலானோருடன் நல்லுறவு கொண்டிருந்தார்.

இந்திய நெருக்கடி நிலைக் காலத்தில் சிறையிடப்பட்டார். 1984 முதல் அரசியலில் ஈடுபட்ட ஹாஜி மசுதான் 1985 ல் தலித் முசுலீம் நல்வாழ்வு மகா சங்கத்தைத் தொடங்கினார்.

அமிதாப் பச்சன் நடித்து 1975ல் வெளிவந்த தீவார் எனும் இந்தித் திரைப்படம் ஹாஜி மசுதானின் வாழ்க்கையை அடிப்படையாகக் கொண்டது.

சான்றுகள்

வெளி இணைப்புகள் 

1926 பிறப்புகள்
1994 இறப்புகள்
இந்தியக் குற்றவாளிகள்
இந்திய முஸ்லிம்கள்
சஞ்சனா கல்ரானி

அர்ச்சனா கல்ரானி (பிறப்பு: அக்டோபர் 10, 1989) அல்லது திரைப்படங்களில் சஞ்சனா கல்ரானி , இந்தியத் திரைப்பட நடிகை ஆவார். ஒரு காதல் செய்வீர் (2006) திரைப்படத்தின் வாயிலாக தமிழ்த் திரைப்படங்களில் நடிகையாக அறிமுகமானார். கன்ட கென்டதி என்ற கன்னடத் திரைப்படத்தின் வாயிலாக கன்னடத் திரைப்படங்களில் அறிமுகமானார். பூரி ஜெகன்நாத் இயக்கிய புஜ்ஜிகடு தெலுங்குத் திரைப்படத்தில் துணைக் கதாபாத்திரத்தில் நடித்ததன் மூலமாக பல்வேறு புதிய திரைப்படங்களில் நடிப்பதற்கான வாய்ப்பினைப் பெற்றார்.

வாழ்க்கைக் குறிப்பு

ஆரம்பகால வாழ்க்கை 
சிந்தி சமூகத்தைச் சார்ந்த சஞ்சனா பெங்களூருவில் வளர்ந்தார். டார்லிங், யாகாவாராயினும் நா காக்க, கோ 2 திரைப்படங்களில் நடித்த நிக்கி கல்ரானி, இவரது தங்கையாவார். இவர் பன்னிரெண்டாம் வகுப்பு படிக்கும்போது நடிப்பதற்கான வாய்ப்பினைப் பெற்றார். தொடர்ந்து வந்த வாய்ப்புகளை பகுதி நேரமாக பயன்படுத்திக் கொண்டு படிப்பினை தொடர்ந்தார். இவர் சுமார் 60க்கும் அதிகமான தொலைக்காட்சி விளம்பரங்களில் தோன்றியுள்ளார். இவற்றுள் ஜான் ஆபிரகாம் உடன் நடித்த பாஸ்ட் டிராக் விளம்பரப்படம் அமைந்தது.

திரை வாழ்க்கை

நடித்த திரைப்படங்கள்

பெற்ற விருதுகள் 
 சிறந்த எதிர்மறை நாயகி - பெங்களூர் டைம்ஸ் விருதுகள் (மாதே பன்னி பிரீத்சனா திரைப்படத்திற்காக).

மேற்கோள்கள்

வெளி இணைப்புகள் 

வாழும் நபர்கள்
1989 பிறப்புகள்
தமிழ்த் திரைப்பட நடிகைகள்
தெலுங்குத் திரைப்பட நடிகைகள்
மலையாளத் திரைப்பட நடிகைகள்
கன்னடத் திரைப்பட நடிகைகள்
இயக்கச்சி

இயக்கச்சி இலங்கையின் வடக்கு மாகாணத்தில் உள்ள கிளிநொச்சி மாவட்டத்தின் மிகத்தொன்மை வாய்ந்த ஊராகும். யாழ்ப்பாணக்குடாநாட்டின் கிழக்கே ஆனையிறவு நீரேரிக்கு அண்மையாக உள்ள நிலப்பகுதியில் அமைந்துள்ளது.

அமைவிடம்
பச்சிலைப்பள்ளி பிரதேச செயலர் பிரிவில் அமைந்திருக்கும் புராதனமான பேரூர். இந்தப் பேரூரில் இயக்கச்சி, கோவில்வயல், முகாவில், மாசார், தருமக்கேணி என ஐந்து கிராம அலுவலர் பிரிவுகள் உண்டு. இயக்கச்சியின் கிராம அலுவர் பிரிவு எண் KN/79.

ஏ9 என்ற யாழ்ப்பாணம் - கண்டி வீதி இயக்கச்சியை ஊடறுத்துச் செல்கிறது. இந்த வீதியின் முக்கிய திருப்பம் அமைந்துள்ள இடமே இயக்கச்சிச் சந்தியாகும். இந்தச் சந்தியிலிருந்து கிழக்கு நோக்கிச் செல்லும் சாலையில் 16 கிலோ மீற்றர் தொலைவில் பிரசித்திபெற்ற சுண்டிக்குளம் கடற்கரை உள்ளது. இங்கே சுற்றுலாப்பயணிகளுக்கான Natural Park என்ற உல்லாச விடுதியும் வலசைப் பறவைகளி்ன் சரணாலயமும் உண்டு. வடக்கே வீரக்களி ஆறும் வடமராட்சி கிழக்கு பிரதேச செயலர் பிரிவும் வங்கக் கடலும் உள்ளன. தெற்கே ஆனையிறவு உப்பளமும் கடல் நீரேரியும் உள்ளன. மேற்கே பளை நகரம் உள்ளது.

வரலாறு
இலங்கையின் தொல்குடியிருப்புகளில் ஒன்று இயக்கச்சி எனவும் இயக்கர் குலத்தினர் இங்கே வாழ்ந்திருப்பதாகவும் வரலாற்றாசிரியர்கள் குறிப்பிட்டுள்ளனர். இதனாற்றான் இயக்கச்சி எனப் பெயர் விளங்கியதாகவும் அவர்கள் குறிப்பிடுகின்றனர். மிகப் பிரசித்தி பெற்ற நீர்க்கிணறுகள் இங்கே உண்டு. தொன்மையான நீர்க்கிணறுகள் மரத்தினாலும் முருகைக்கற்களாலும் உருவாக்கப்பட்டவை. இப்பொழுதும் இங்கிருந்து அயற்பிரதேசங்களுக்கான நீர் விநியோகம் நடைபெற்று வருகிறது.

இயக்கச்சி பொருளாதார ரீதியாகவும் படைத்துறை நிலையிலும் கேந்திர முக்கியத்துவம் வாய்ந்த ஒரு பிரதேசமாக இருந்துள்ளது. ஒல்லாந்தரால் கட்டப்பட்ட pyl என்ற கற்கோட்டை இங்கே இருந்தது. இப்பொழுது சிதைவடைந்த கோட்டையின் எச்சங்கள் அந்தப் பகுதியில் மிஞ்சிக் காணப்படுகின்றன. இந்தக் கோட்டையிலிருந்து வடக்காக மூன்று கிலோ மீற்றர் தொலைவில் வெற்றிலைக்கேணி Basurta கோட்டையும் தெற்கே ஒரு கிலோ மீற்றர் தொலைவில் ஆனையிறவு Basculla கோட்டையும் உள்ளன. விடுதலைப்புலிகளுக்கும் இலங்கைப் படையினருக்குமிடையிலான போரில் இந்தக் கோட்டைகள் 1991 மற்றும் 2000 ஆண்டுக் காலப்பகுதியில் முற்றாக அழிந்து விட்டன. இப்பொழுது வெற்றிலைக்கேணியில் வெளிச்ச வீடு மட்டும் மிஞ்சியுள்ளது.

விடுதலைப் புலிகளால் ஆனையிறவுத்தளம் முற்றுகையிடப்பட்டபோது இயக்கச்சியையே பிரதான தளமாகப் பயன்படுத்தப்பட்டது. இதனால் போரின் கூடுதலான அழிவுகளைச் சந்தித்த பிரதேசமாகியது.

ஆலயங்கள்
மண்டலாய்ப்பிள்ளையார் கோயில், மல்வில் கிருஷ்ணன் கோயில், இயக்கச்சி கண்ணகை அம்மன்கோயில், சின்னமண்டலாய்ப் பிள்ளையார் கோயில், பறையன்குளம் பிள்ளையார் கோயில் என்பன இயக்கச்சியில் உள்ள தொன்மையான ஆலயங்களாகும். 400 ஆண்டுகளுக்கு முன் பெரிய வல்லியக்கன் கோயில் இயக்கச்சியில் இருந்ததாகவும் அது பின்னர் மல்வில் கிருஷ்ணன் கோயிலாக மருவியுள்ளதாகவும் வரலாற்றாசிரியர் பொ. இரகுபதி குறிப்பிட்டிருக்கிறார்.

கிழக்கே சுண்டிக்குளம் வீதியில் புல்லாவெளி அந்தோனியார் என்ற ஒல்லாந்தர் காலத்துத் தேவாலயம் உள்ளது. மிகப் பிரசித்து பெற்ற தேவாலயம் இதுவாகும்.

கலைகள்
நாட்டுப்புறக்கலைகள் பாரம்பரியமாகவும் மரபு ரீதியாகவும் கொண்டாடப்பட்டு வருகின்றன. மரபுரீதியான கூத்தாட்டமும் பாட்டும் ஆண்டுதோறும் ஆடப்பட்டு வருகிறது.

கிளிநொச்சி மாவட்டத்திலுள்ள ஊர்களும், நகரங்களும்
நிக்கி கல்ரானி

நிக்கி கல்ரானி ஓர் இந்தியத் திரைப்பட நடிகை ஆவார். டார்லிங், யாகாவாராயினும் நா காக்க , மரகத நாணயம் உள்ளிட்ட தமிழ்த் திரைப்படங்களில் நடித்துள்ளார். சிந்தி சமூகத்தைச் சார்ந்த இவர் பெங்களூருவில் வசித்து வருகிறார். ஓர் காதல் செய்வீர் திரைப்படத்தில் நடித்த நடிகை சஞ்சனா கல்ரானி இவரது அக்கா.

நடித்த திரைப்படங்கள்

மேற்கோள்கள்

வெளி இணைப்புகள் 

வாழும் நபர்கள்
தமிழ்த் திரைப்பட நடிகைகள்
மலையாளத் திரைப்பட நடிகைகள்
கன்னடத் திரைப்பட நடிகைகள்
தெலுங்குத் திரைப்பட நடிகைகள்
1992 பிறப்புகள்
கிழவன் கள்ளி

கிழவன் கள்ளி (Cephalocereus senilis, Old Man Cactus) என்பது கள்ளி இனத்தைச் சேர்ந்த பூக்கும் தாவரமாகும். இது கிழக்கு மெக்சிக்கோவிலுள்ள குவானாசுவாடா மற்றும் கிடல்கோ இடங்களுக்கு உரித்தான தாவரமாகும். கிழவன் கள்ளி காட்டில் அச்சுறுத்தலுக்குள்ளான இனமாகும்.

தோற்றக்குறிப்பு
இவ்வகைக் கள்ளிகள் 5 மீட்டர் முதல் 15 மீட்டர் (சுமார் 45 அடி) உயரமாக வளரக்கூடியவை. இவற்றின் வெண்மையான நீண்ட முடிகள் காரணமாக இவை கிழவன் கள்ளி என்றழைக்கப்படுகின்றன. வயது குறைந்த கள்ளிகளில் அதிக அளவில் காணப்படும் இம்முடிகள் வயது ஆக ஆகக் குறைந்து விடுகின்றன. இவற்றின் பழங்கள் சிவப்பு, மஞ்சள், அல்லது வெண்ணிறத்தில் இருக்கும். இவை கிட்டத்தட்ட 10-20 வயது வரை பூப்பது இல்லை.

மேற்கோள்கள்

கள்ளிகள்
இருபியூட்டைலமீன்

இருபியூட்டைலமீன் (Dibutylamine) என்பது C8H19N என்ற மூலக்கூற்று வாய்ப்பாடு கொண்ட ஒரு அமீன் சேர்மமாகும். அரிமானத்தைத் தடுக்கும் வேதிப்பொருளாக, குழம்பாக்கிகள் தயாரித்தலில் மற்றும் மிதப்பூக்கியாக இருபியூட்டைலமீன் பயன்படுத்தப்படுகிறது. எளிதில் தீப்பற்றி எரியக்கூடிய இச்சேர்மம் நச்சுத்தன்மை கொண்டது ஆகும்.

மேற்கோள்கள் 

ஆல்கைல் அமீன்கள்
அரிமானத் தடுப்பிகள்
பியூட்டைல் சேர்மங்கள்
தொப்பூர்

தொப்பூர் (Thoppur) என்பது இந்தியாவில் உள்ள, தமிழ்நாடு மாநிலத்தின், தருமபுரி மாவட்டத்தில் உள்ள ஒரு மலை சிற்றூர் ஆகும். இது தர்மபுரி மாவட்டத்திற்கும், சேலம் மாவட்டத்திற்கும் இணைப்புப் பாலமாக, தேசிய நெடுஞ்சாலை 44இல், மேட்டூர் அணை சாலை (மா. நெ 20) சந்திப்பில் உள்ளது. இது சேலம் மாநகருக்கு வடக்கே 35 கிலோமீட்டர் (22 மைல்) மற்றும் தர்மபுரி நகருக்கு தெற்கே 20 கிலோமீட்டர் (12 மைல்) தொலைவிலும் உள்ளது.

தொப்பூரானது தொப்பையாறு அணை, முத்தம்பட்டி வீர ஆஞ்சநேயர் கோயில், பெருமாள் கோவில் (வனகுண்ட மலை) ஆகியவற்றுக்காக பெயர் பெற்றது. மேலும் தொப்பூரானது முசுலீம்களின் புனிதத் தலமான  ஹஸ்ரத் சையத் ஷா வலி உல்லா (தொப்பூர் தர்கா) அமைந்துள்ள இடமாகும்.

போக்குவரத்து 
தொப்பூர் தேசிய நெடுஞ்சாலை 44 இல் உள்ளது, இது இந்தியாவின் முக்கிய வடக்கு-தெற்கு நெடுஞ்சாலையாகும்.  இது மேட்டூர் நகரத்தையும் ஈரோடு நகரத்தையும் இணைக்கும் மாநில நெடுஞ்சாலை 20 இன் இணைப்புப் புள்ளியாகும்.  மா. தெ-44, தமிழ்நாட்டில் தருமபுரி மற்றும் தொப்பூர் இடையே உள்ள கணவாய் சாலையானது, மலைப்பாங்கான சரிவுகள் கொண்ட மோசமான சாலையாகும் இதன் வடிவமைப்பு காரணமாக அபாயகரமான விபத்துகளுக்கு மிகவும் வாய்ப்புள்ளது.

மக்கள் தொகை 
இவ்வூரில் சுமார் 2300 குடும்பங்கள் வசிக்கின்றன. 4883 ஆண்கள் , 4468 பெண்கள் , 1041 குழந்தைகள் உட்பட மொத்தம் 10392 மக்கள்தொகை கொண்டுள்ளது.

சான்றுகள்

தர்மபுரி மாவட்டத்திலுள்ள கிராமங்கள்
பிரணாம்

இந்து சமயத்தில் இறைவனையும், குருமார்களையும், பெரியவர்களையும் வணங்கும் முறைக்கே சமஸ்கிருத மொழியில் பிரணாம் (Pranama)  (, प्रणाम)   என்பர்.

சொற் பிறப்பு
சமசுகிருத மொழியில் பிரணாம் என்ற சொல்லில் உள்ள  பிர   (pra) (: प्र) மற்றும் ஆணம்  (Anama) (आनम); என்பதில்  பிர  என்பதற்கு (இறைவன்) முன் என்றும்  ஆணம்   என்பதற்கு தரையில் விழுந்து அல்லது  குனிந்து வணங்குதல் எனப் பொருள்.   வட மொழியில், பெரியவர்களையும், குருமார்களையும், இறைவனையும் வணங்கும் முறையே பிராணம் என்பர்.

வணக்க முறைகள்

இந்துக்களின் பண்பாட்டில் ஆறு வகையான பிரணாம் அல்லது  வணக்கம்  தெரிவிக்கும் முறைகள் உள்ளன:
 அஷ்டாங்கம் -  கால்கள், வயிறு, மார்பு, கைகள், தாடை, மூக்கு, நெற்றி மற்றும் தலை ஆகிய எட்டு உறுப்புகள் (அஷ்டாங்கம்) தரையில் படுமாறு கோயிலில் இறைவனை  வணங்கும் முறையாகும்.
 சாஷ்டாங்கம்  - கால் விரல்கள், முழங்கால்கள், கைகள், மார்பு, முகவாய்க்கட்டை (தாடை) மற்றும் மூக்குப் பகுதிகள் தரையில் படுமாறு விழுந்து வணங்குதல்.
 பஞ்சாங்கம்   - முழங்கால்கள், மார்பு, தாடை மற்றும் நெற்றி ஆகிய உறுப்புகள் தரையில் படுமாறு விழுந்து வணங்குதல். 
 தண்டவடாம் - குனிந்து முன்னந்தலை தரையில் படுமாறு வணங்குதல்
 நமஸ்காரம் -   நெற்றியில் இருகை கூப்பி வணங்குதல் 
 அபிநந்தம் - இரு கைகளை மார்பில் தொட்டு, குனிந்து வணங்குதல்

தொடர்புடைய வணக்க முறைகள்
பிராணம் எனும் வணக்க முறைகளில் சரணம்-ஸ்பர்சம்   ,  எனப்படும்  காலைத் தொட்டு வணங்கும் முறை ஒன்றாகும். 

வட இந்திய இந்து மக்களிடையே நமஸ்காரம்  செய்தலே பொதுவான வணக்க முறையாகும்.

அடிக்குறிப்புகள்

வெளி இணைப்புகள்

 Touching Feet in India - Indian Tradition of Touching Feet, Concept of Touching Elders' Feet in India

இந்து சமய வழிபாடுகள்
கில்கமேசு வெள்ளத் தொன்மம்

கில்கமேசு வெள்ளத் தொன்மம் (Gilgamesh flood myth) என்பது கில்கமேசு என்னும் காப்பியத்தில் இடம்பெற்றுள்ள வெள்ளம் தொடர்பான ஒரு தொன்மத்தைக் குறிக்கும். இந்த பலகை XI இல் சேர்க்கப்பட்ட கில்கமேசு காப்பிய வெள்ளத் தொன்மம் ஒரு எழுத்தாளரால் அட்ராகாசிசு காப்பியத்தில் இருந்த வெள்ளக் கதையைப் பயன்படுத்தி உருவாக்கப்பட்டது என்று பல அறிஞர்கள் நம்புகின்றனர். வெள்ளத் தொன்மம் தொடர்பான குறிப்புகள் காலத்தால் முந்திய சுமேரிய கில்கமேசுப் பாடல்களிலும் காணப்படுகின்றன. இதிலிருந்தே பபிலோனியாவின் பிற்காலப் பதிப்புக்கள் உருவாயின.

மேற்கோள்கள்

இவற்றையும் பார்க்கவும்
 100 பொருட்களில் உலக வரலாறு

பிரித்தானிய அருங்காட்சியகத்தில் உள்ள பொருட்கள்
வெள்ளத் தொன்மங்கள்
கில்கமேசு காப்பியம்
அமராவதி சிற்றூர், குண்டூர் மாவட்டம்

அமராவதி  (Amaravathi) இந்திய மாநிலம் ஆந்திராவில்  குண்டூர் மாவட்டத்திலுள்ள ஓர் சிற்றூராகும்.  இது கிருஷ்ணா ஆற்றங்கரையில் அமராவதி மண்டலத்தில் உள்ளது. இப்பகுதியில் அசோகர் காலத்து அமராவதி பௌத்த தொல்லியல் களம் உள்ளது.

அமராவதி தற்போது பேரூராட்சியால் நிர்வகிக்கப்படும் சிற்றூராக இருந்தபோதிலும்,  வரலாற்றில் முக்கியமான நகரமாக இருந்துள்ளது. பழங்காலத்தில் சாதவாகனர்களின் தலைநகரமாக இருந்துள்ளது. இங்கு  பஞ்சராமா தலங்களில் அமரராமாவில் அமைந்துள்ள சிறீ அமரலிங்கேசுவர சுவாமி கோவில் அமைந்துள்ளதால் இந்துக்களுக்கு புனிதத்தலமாக உள்ளது.  தவிரவும் கி.மு இரண்டாம் நூற்றாண்டிற்கும் கி.பி மூன்றாம் நூற்றாண்டிற்கும் இடையே கட்டப்பட்ட அமராவதி மகாசைத்ய தாது கோபுரம் புகழ்பெற்ற புத்தத் தலமாக விளங்குகின்றது. இந்திய அரசால் வரலாற்றுச் சிறப்பு மிக்கத் தலமாக அறிவிக்கப்பட்டுள்ள அமராவதி இந்திய அரசின் பாரம்பரிய நகர மேம்பாடு மற்றும் வளர்ச்சித் திட்டம் (இருதய்) கீழ் தேர்ந்தெடுக்கப்பட்டுள்ளது.

தெலுங்கானா பிரிந்தபிறகான ஆந்திரப் பிரதேசத்தின் புதிய தலைநகரம், அமராவதி, இவ்விடத்தின்  பேராலேயே பெயரிடப்பட்டுள்ளது. ஆந்திர தலைநகர் வலயத்தில்  அடங்கியுள்ள பல சிற்றூர்களில் ஒன்றாக அமராவதி உள்ளது.  புதிய தலைநகருக்கான அடிக்கல் இடப்பட்ட உத்தண்டராயுனிப்பாளம்  சிற்றூர் அமராவதிச் சிற்றூரிலிருந்து  23 கிமீ தொலைவில் உள்ளது.

சொல்லியல் 

அமராவதி என்பது உள்ளூர் மொழியில்  இறப்பில்லா நகரம் எனப் பொருள்படும். இங்குள்ள அமரேசுவரர் சிவன் கோவில் கொண்டும்  இது அமரேசுவரம், என அழைக்கப்படுகின்றது. முன்னதாக ஆந்திர நகரி..  என்றும் அறியப்பட்டது.

வரலாறு
அமராவதி மற்றும் அதனை அடுத்துள்ள தரணிக்கோட்டையின் வரலாறு கி.மு இரண்டாம் நூற்றாண்டில் துவங்குகின்றது. இது  கி.மு இரண்டாம் நூற்றாண்டிலிருந்து கி.பி மூன்றாம் நூற்றாண்டு வரை ஆண்ட சாதவாகனர்களின் தலைநகரமாக விளங்கியது.  சாதவாகனர்களின் வீழ்ச்சிக்குப் பிறகு  கிருஷ்ணா பள்ளத்தாக்கை ஆந்திர இசுவாகுகளும் பல்லவர்களும் ஆண்டு வந்தனர்.  இவர்களுக்குப் பின்னால் கீழைச் சாளுக்கியர்களும் தெலுங்குச் சோடர்களும் இப்பகுதியில் ஆட்சி செலுத்தினர்.  கோடா மன்னர்களின் ஆட்சிக்குப் பின்னர் 11ஆம் நூற்றாண்டில் காக்கத்தியர்களின் ஆட்சியில் ஒருங்கிணைந்த ஆந்திரப் பேரரசின் அங்கமாக அமராவதி இருந்தது.கந்த புராணத்தில் இவ்விடம் குறித்தும் இங்குள்ள சிவன்கோவில் குறித்தும்  விவரிக்கப்பட்டுள்ளது.

தில்லி சுல்தானகம், முசுநூரி நாயக்கர்கள், பாமினி சுல்தானகம், விஜயநகரப் பேரரசு,  கோல்கொண்டா சுல்தானகம் மற்றும் முகலாயப் பேரரசுகளின் அங்கமாக அமராவதி இருந்துள்ளது.  1724ஆம் ஆண்டில் நிறுவப்பட்ட  ஐதராபாத் நிசாம் ஆட்சியில் உள்ளடங்கியிருந்தது. 1750இல் அமராவதியை  பிரான்சுக்கு நிசாம் வழங்கினார்; ஆனால் 1759இல்  அவர்களிடமிருந்து இங்கிலாந்து பறித்துக் கொண்டது.  1768இல் மீண்டும் நிசாமிற்கு தரப்பட்ட அமராவதியை 1788இல் இங்கிலாந்திற்கே மீளவும் வழங்கினார். சிறிது காலத்திற்கு ஐதர் அலியும் கைப்பற்றியிருந்தார். பிரித்தானியக் குடியேற்றவாதக் காலத்தில் சென்னை மாகாணத்தின் அங்கமாக இருந்தது.

இதனையும் காண்க
 அமராவதி பௌத்த தொல்லியல் களம்
 பௌத்த தொல்லியற்களங்கள்
 பௌத்த யாத்திரைத் தலங்கள்

மேற்சான்றுகள்

நூல் பட்டியல்

வெளி இணைப்புகள்

 அமராவதி காணொலிக் காட்சி
   அமராவதி தொல்லியல் அருங்காட்சியகம்

குண்டூர் மாவட்டம்
பௌத்த யாத்திரைத் தலங்கள்
ஆந்திரப் பிரதேசத்தில் உள்ள தொல்லியல் தளங்கள்
பண்டைய இந்திய நகரங்கள்
பாலநாடு மாவட்டத்திலுள்ள கிராமங்கள்
மாங்கனீசு(II) இருசெலீனைடு

மாங்கனீசு(II) இருசெலீனைடு (Manganese(II) diselenide) என்பது MnSe2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். அபூர்வமாகக் கிடைக்கும் இத்திண்மமானது இரும்பு பைரைட்டு (FeS2) கனிமத்தின் கட்டமைப்பை ஒத்திருக்கிறது .  இரும்பு பைரைட்டுக்கு ஒப்பானதாகக் கருதப்படும் மாங்கனீசு(II) இருசெலீனைடு மாங்கனீசு நேர்மின் அயனிகளும் (Mn2+) செலீனைடு  எதிர்மின் அயனிகளும் (Se22−) சேர்ந்து உருவான சேர்மமாகவும், குறைகடத்தியாகவும்  சிலசமயங்களில் பார்க்கப்படுகிறது. மாங்கனீசு(II) இருசெலீனைடுக்கு பொருத்தமான ஆக்சிசனேற்ற நிலைகள் ஏதும் விவரிக்கப்படவில்லை.

மேற்கோள்கள் 

செலீனைடுகள்
மாங்கனீசு(II) சேர்மங்கள்
மாங்கனீசு(II) புரோமைடு

மாங்கனீசு(II) புரோமைடு (Manganese(II) bromide) என்பது MnBr2  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். மாங்கனீசு மற்றும் புரோமின் சேர்ந்து இச்சேர்மம் உருவாகிறது. 

சிடில்லெ வினையில் பலேடியம் தனிமத்திற்குப் பதிலாக மாங்கனீசு(II) புரோமைடைப் பயன்படுத்த முடியும். இவ்வினையில் கரிமவெள்ளீயம் 
சேர்மத்தைப் பயன்படுத்தி இரு கார்பன் அணுக்களைப் பிணைக்கும் செயலை மாங்கனீசு(II) புரோமைடு மேற்கொள்கிறது.

மேற்கோள்கள் 

மாங்கனீசு(II) சேர்மங்கள்
புரோமைடுகள்
உலோக ஆலைடுகள்
ஆந்திரப் பிரதேசத் தலைநகர் வலயம்

ஆந்திரப் பிரதேசத் தலைநகர் வலயம் (Andhra Pradesh Capital Region) ஆந்திரப் பிரதேசத் தலைநகரம்  அமராவதியையும் அதன் சுற்றுப்புற பகுதிகளையும் உள்ளடக்கிய நகர்த்தொகுதி அல்லது பெருநகர் பகுதி ஆகும்.  இப்பகுதி முழுமையும் ஆந்திரப் பிரதேசத் தலைநகர் வலய வளர்ச்சிக் குழுமத்தின் கீழ் அமையும். இந்த வலயத்தின் பரப்பளவு  ஆகும்; கிருஷ்ணா மாவட்டத்தில் 29 வட்டங்களும் குண்டூர் மாவட்டத்தில் 29 வட்டங்களுமாக 58 வட்டங்கள் இதில் அடங்கும். இந்த வலயத்தின் மையத்தில் 212 ச.கிமீ பரப்பில் தலைநகரம் அமைந்திருக்கும்.

தலைநகர் வலயத்தில் குண்டூரின் 18 மண்டல்கள் முழுமையாகவும் 11 மண்டல்கள் பகுதியாகவும் அடங்கியுள்ளன;  கிருஷ்ணாவில், 15 மண்டல்கள் முழுமையாகவும் 14 மண்டல்கள் பகுதியாகவும் அடங்கியுள்ளன.

மேற்சான்றுகள்

ஆந்திரப் பிரதேசப் புவியியல்
மாங்கனீசு(II) புளோரைடு

மாங்கனீசு(II) புளோரைடு (Manganese(II) fluoride ) என்பது  MnF2 என்ற மூலக்கூற்று வாய்ப்பாடு கொண்ட ஒரு கனிம வேதியியல்  சேர்மமாகும். மாங்கனீசு மற்றும் புளோரின் தனிமங்கள் இணைந்து உருவாகும் இச்சேர்மம் இளம் சிவப்பு நிறத்தில் படிகத் திண்மமாகக் காணப்படுகிறது. இளஞ்சிவப்பு நிறம் மாங்கனீசு(II) வகைச் சேர்மங்களுக்கு அடையாளமாக விளங்குகிறது. மாங்கனீசை   ஐதரோபுளோரிக் அமிலத்தில் உள்ள பல்வேறு வகைப்பட்ட மாங்கனீசு(II) சேர்மங்களுடன் சேர்த்து சூடாக்குவதன் மூலம் மாங்கனீசு(II) புளோரைடு உருவாகிறது. இது சிறப்புவகை கண்ணாடிகள் மற்றும் சீரொளிகள் தயாரிப்பில் பயன்படுத்தப்படுகிறத

மேற்கோள்கள் 

மாங்கனீசு(II) சேர்மங்கள்
புளோரைடுகள்
உலோக ஆலைடுகள்
புளோரின் சேர்மங்கள்
கங்கிரினைட்டு

கங்கிரினைட்டு (Cancrinite) என்பது Na6Ca2[(CO3)2|Al6Si6O24]•2H2O என்ற வேதியியல் வாய்பாடு கொண்ட ஃபெல்சுபதாய்டல்  தொகுதியைச் சேர்ந்த ஒரு கனிமம் ஆகும். சிலிக்காவின் அளவு குறைந்த கார ஃபெல்சுபாரே,  ஃபெல்சுபாதாய்டல் தொகுதியாகும்.  கூட்டு கார்பனேட்டு , சோடியம் சிலிக்கேட்டு மற்றும் அலுமினியம் ஆகியவை இக்கனிமத்தின் உட்கூறுகள் ஆகும். மஞ்சள் கலந்த பழுப்பு நிறமாகவும், சிவப்பு, பச்சை, வெண்மை மற்றும் நிறமற்றவையாகவும் கங்கிரினைட்டு கனிமம் காணப்படுகிறது. இக்கனிமத்தின் பிளவுகள் முத்துப் போன்ற மிளிர்வைக் கொண்டுள்ளன. குறை சங்கு முறிவு கொண்ட , எளிதில் உருகும் தன்மையுடைய இக்கனிமத்தின் கடினத் தன்மை 5-6 மற்றும் ஒப்படர்த்தி 2.45 ஆகும். சிலிக்கேட்டு வகை கனிமங்களுடன் இது இயல்புக்கு மாறாகச் செயல்படுகிறது. ஐதரோ குளோரிக் அமிலத்தில் கரைந்து பசை போன்ற ஊன் சிவப்பு வீழ்படிவைக் கொடுக்கிறது.

அறுகோண அமைப்புடனும், அரிதான படிகங்களின் படிக அமைப்பும், ஒழுங்கான படிகப் பிளவுடனும் இதன் அமைப்பு காணப்படுகிறது. 

பன்னாட்டு கனிமவியல் சங்கம் கங்கிரினைட்டு  கனிமத்தை Ccn என்ற குறியீட்டால் அடையாளப்படுத்துகிறது.

மேற்கோள்கள் 

கால்சியம் கனிமங்கள்
சோடியம் கனிமங்கள்
அலுமினியம் கனிமங்கள்
கார்பனேட்டு கனிமங்கள்
அறுகோணவமைப்புக் கனிமங்கள்
கங்கிரினைட்டு குழு கனிமங்கள்
கு. பிச்சாண்டி

கு.பிச்சாண்டி (K. Pitchandi) ஒரு தமிழக அரசியல்வாதியும், தமிழகத்தின் தற்போதைய சட்ட மன்ற உறுப்பினரும் மற்றும் சட்டப்பேரவையின் துணைத்தலைவரும் ஆவார். இவர் 1989, 1996, 2001 மற்றும் 2006 ஆம் ஆண்டுகளில் நடந்த சட்டமன்றத் தேர்தல்களில், திருவண்ணாமலை சட்டமன்ற தொகுதியிலிருந்து, திராவிட முன்னேற்றக் கழக கட்சி சார்பில் போட்டியிட்டு, தமிழக சட்டமன்றத்திற்கு நான்கு முறை தேர்ந்தெடுக்கப்பட்டார்.. 1996 முதல் 2001 வரை தமிழக வீட்டு வசதித்துறை அமைச்சராகப் பதவி வகித்தார். பின்னர் 2021 ஆம் ஆண்டில் நடைபெற்ற சட்டமன்றத் தேர்தலில், கீழ்பெண்ணாத்தூர் தொகுதியில் இருந்து திமுக சார்பில் சட்டமன்ற உறுப்பினரானார்.

மேற்கோள்கள் 

திராவிட முன்னேற்றக் கழக அரசியல்வாதிகள்
தமிழக முன்னாள் அமைச்சர்கள்
வாழும் நபர்கள்
13 ஆவது தமிழ்நாடு சட்டமன்ற உறுப்பினர்கள்
12 ஆவது தமிழ்நாடு சட்டமன்ற உறுப்பினர்கள்
11 ஆவது தமிழ்நாடு சட்டமன்ற உறுப்பினர்கள்
திருவண்ணாமலை மாவட்ட நபர்கள்
15 ஆவது தமிழ்நாடு சட்டமன்ற உறுப்பினர்கள்
16 ஆவது தமிழ்நாடு சட்டமன்ற உறுப்பினர்கள்